Document ID: 32003D0565

Komission päätös,
tehty 25 päivänä heinäkuuta 2003,
neuvoston direktiivin 91/414/ETY 8 artiklan 2 kohdassa säädetyn ajanjakson pidentämisestä
(tiedoksiannettu numerolla K(2003) 2692)
(ETA:n kannalta merkityksellinen teksti)
(2003/565/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2003/68/EY(2), ja erityisesti sen 8 artiklan 2 kohdan kolmannen alakohdan,
sekä katsoo seuraavaa:
(1) Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan sellaisia kasvinsuojeluaineita, jotka sisältävät liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan vaiheittain työohjelman mukaisesti.
(2) Komission asetuksessa (EY) N:o 1112/2002(3) säädetään direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista säännöistä. Tämä ohjelma on yhä käynnissä, ja usean tehoaineen osalta päätöksenteko on vielä kesken.
(3) Komissio esitti edistymistä koskevan kertomuksensa 26 päivänä heinäkuuta 2001(4). Kertomuksen mukaan edistys on ollut odotettua hitaampaa. Tästä syystä määräaikaa olisi pidennettävä niiden tehoaineiden osalta, joista teollisuuden edustajat ovat antaneet sitoumuksen jatkaa tarvittavien asiakirja-aineistojen valmistelua asetetuissa määräajoissa.
(4) Direktiivin 91/414/ETY 8 artiklan 2 kohdassa säädettyä ajanjaksoa olisi jatkettava näiden tehoaineiden osalta, jotta asiakirja-aineistot voidaan toimittaa ja arvioida.
(5) Ajanjakson jatkaminen ei kuitenkaan vaikuta siihen, sisällytetäänkö yksittäinen tehoaine direktiivin 91/414/ETY 8 artiklan 2 kohdan neljännen alakohdan mukaisesti saman direktiivin liitteeseen I vai ei.
(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Direktiivin 91/414/ETY 8 artiklan 2 kohdassa säädettyä 12 vuoden ajanjaksoa jatketaan 31 päivään joulukuuta 2008 tämän päätöksen liitteessä lueteltujen tehoaineiden osalta.
2 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä heinäkuuta 2003.

Labels: 7
12
3
6